މާފަރު ރައްޔިތުންގެ ޝުކުރު އަބޫދާބީއަށާއި ދިވެހި ސަރުކާރަށް!\n1 އަހަރު ކުރިން ( ޑިސެމްބަރު 2, 2019 )\n12 އަހަރުގެ ދިގު އިންތިޒާރަކަށްފަހު މާފަރު އިންޓަރނޭޝަނަލް އެއާރޕޯޓު އިއްޔެ ހުޅުވުނު އިރު، އެއީ މާފަރު ރައްޔިތުންނާއި މުޅި ނ.އަތޮޅުގެ ރައްޔިތުންނަށްވެސް އުފާވެރި ދުވަހެކެވެ. އެ އުފާވެރިކަން ރަށުގެ ކުދިބޮޑު ހުރިހާ އެންމެންގެ މޫނުމަތިންވެސް ފެނެއެވެ. އެހެން ނުވާންވީ ސަބަބެއް ނެތެވެ. މިއީ މާފަރު ރައްޔިތުންގެ ވަރަށް ބޮޑު ޤުރުބާނީއެއް އެ މަސައްކަތެއްގައި އެކުލެވޭ ބޮޑު މަޝްރޫޢެކެވެ. އެ ހުވަފެން މިއަދު މި ވަނީ ހަޤީޤަތަކަށް ވެފައެވެ.\nކޮންމެއަކަސް، މާފަރު އިންޓަރނޭޝަނަލް އެއާރޕޯޓާއި ގުޅިގެން މިވީ 12 އަހަރު ތެރޭގައި އެތައް ވާހަކަތަކެއް އަޑު އިވިއްޖެ އެވެ. އެތައް ކަމެއް ބަދަލުވެގެން ހިނގައްޖެ އެވެ. އެތައް ވެރިކަމެއް ފާއިތުވެ، މި ބޮޑު މަޝްރޫޢު ނިމިގެން އައިއިރު، މި މަސައްކަތް ނިންމުމަށްޓަކައި އެތައް ބަޔަކާއި ހަވާލުވެސް ކުރެވުނެވެ. މިކަން އެންމެ ގާތުން ދުށް މާފަރު ރައްޔިތުންގެ ތެރޭގައި ހިމެނޭ އެކަކީ، މާފަރު ކައުންސިލްގެ ޒިންމާދާރު ވެރިޔާ، އަޙުމަދު ބަދީޢުއެވެ.\nބަދީޢު ވަނީ މި މަޝްރޫޢު ފެށިގެން އައި ގޮތާއި، މި މަސައްކަތުގެ އުންމީދުގައި މާފަރު ރައްޔިތުން ވީ ޤުރުބާނީ ''ވަގުތު''އާއި ޙިއްސާ ކޮށްފައެވެ.\n''ރަސްމީ ސިފައެއްގައި މި މަސައްކަތް ފެށިފައިވަނީ 2007 ވަނަ އަހަރުގެ ފަހުކޮޅު. އެ ޕްރޮޖެކްޓް ފެށުމަށްޓަކައި ކުރެވުނު މަސައްކަތުގެ ތެރެއިން އެކަން ކުރުމަށްޓަކައި ފުރަތަމަ މި ރަށަށް އައީ ނޫނު ހޮޓެލްސް ކިޔާ ކުންފުންޏަކުން. ޖޮއިންޓް ވެންޗަރކޮށް ހެދުނު ކުންފުންޏެއް އެއީ. 2008 ވަނަ އަހަރު ބިން ހަވާލުކުރެވިގެން ރަސްމީކޮށް އެ ސަރަހައްދު ސާފުކުރުމުގެ މަޝްރޫޢުވެސް ކުރިއަށް ދިޔަ. އަދި ޓެމްޕްރަރީ އޭރިޔާގެ ގޮތުގައި 10000 އަކަފޫޓުގެ ސަރަހައްދެއް ސާފުކުރެވިގެންވެސް ދިޔަ. ހަމަ އެއާއި އެކީގައި އަންލޯޑިން ބެޑެއްވެސް ހެދިގެން ދިޔަ. ދެން އެގޮތަށް މަސައްކަތް ފެށިފައި އޮއްވާ، ރަސްމީކޮށް ޓެމްޕްރަރީ ހައުސްތައް އެޅުމުގެ މަރުހަލާ ފެށުމާއި ބެހޭ ގޮތުން މަޝްވަރާ ކުރެވިގެން ދިޔަ'' ބަދީޢު ވިދާޅުވިއެވެ.\nމިހެން މި މަސައްކަތް ފެށި، ކުރިއަށް ދަނިކޮށް، ކޮންޓްރެކްޓަރާއި އޭރުގެ ސަރުކާރާއި ދޭތެރޭ ކޮންމެވެސް ވަރެއްގެ ކަންބޮޑުވުންތަކެއް އުފެދިގެން ދިޔައެވެ. އެއީ ނ.އަތޮޅުން ދޭން ޖެހޭ ދެ ފަޅުރަށަކާއި ގުޅޭގޮތުން އުފެދުނު ކަންބޮޑުވުން ތަކެކެވެ. ސަބަބަކަށް ވެފައި އޮތީ، އެ ޕްރޮޖެކްޓްގެ ސީއެސްއާރުގެ ތެރެއަށް މާފަރުގެ އެހެން މަޝްރޫޢުތަކެއްވެސް ހިމަނާފައި ވުމުގެ ސަބަބުންނެވެ. އެއީ މާފަރުގެ ބަނދަރާއި ނަރުދަމާގެ މަސައްކަތެވެ. މި އެއާރޕޯޓު އޭރުވެސް ހަވާލުކޮށްފައި އޮތީ، ޔޮޓު މެރީނާއަކާއި ރިސޯޓަކާއި އެކު ތަރައްޤީ ކުރާ ގޮތަށެވެ. ނަމަވެސް އެދެވޭ ގޮތެއްގައި އެކަން ވަނީ ކުރިއަށްދާގޮތް ނުވެފައެވެ.\n''މާފަރުގެ ގިނަ މަޝްރޫޢު ތަކެއް މާފަރުގެ އެއާރޕޯޓާއި ގުޅިގެން ހުއްޓާލާފައި ވާތީ، އޭރު އަޅުގަނޑުމެން ސަރުކާރުގެ ކަމާއި ބެހޭ ބޭފުޅުންނާ ބައްދަލު ކުރިން. އެ ބޭފުޅުން ވިދާޅުވަމުން ގެންދެވީ، މާފަރުގެ އެއާރޕޯޓާއިއެކު އެ މަސައްކަތްތައް ނިމޭނެ ކަމަށް. އެހެންކަމުން މާފަރުގެ ހުރިހާ ޚިދުމަތެއް އޮތީ ހުއްޓިފައި. ދެން އަޅުގަނޑުމެން ރައްޔިތުންނާއި މަޝްވަރާ ކުރީ ކުރިއަށްދާނެ ގޮތަކާއި ދޭތެރޭގައި. ސަރުކާރުގެ ކަމާއިބެހޭ ފަރާތްތަކަށް އެތައް ލިޔުމެއްވެސް ވާނެ އަޅުގަނޑުމެން ކައުންސިލްގެ ފަރާތުން ފޮނުވާފައި. އެކި ފަހަރު މަތިން އަޅުގަނޑުމެން މާލެ ވެސް ދިޔައިން ކަމާއި ގުޅޭ ފަރާތްތަކާއި ބައްދަލުކުރަން'' ބަދީޢު ވިދާޅުވިއެވެ.\nމާފަރަށް ސަރުކާރުން ފޯރުކޮށްދޭން ޖެހޭ އަސާސީ ޚިދުމަތްތައް ނުލިބި ލަސްވުމުގެ ސަބަބުން، ރައްޔިތުންގެ ކެތްތެރިކަން ކޮޅުންލައި، އެއްވެސް ގޮތެއް ފެންނަން ނެތުމުގެ ނަތީޖާއަކަށް ވެގެން ދިޔައީ، ހުރިހާ ރައްޔިތުން މަގު މައްޗަށް ނިކުތުމަށް ނިންމުމެވެ.\nއެގޮތުން 2012 ވަނަ އަހަރުގެ ޑިސެމްބަރ މަހުގެ 30 ވަނަ ދުވަހު ފެށި މި މުޒާހަރާ 28 ދުވަހުގެ މުއްދަތަށް ކުރިއަށް ދިޔައެވެ. ރައްޔިތުންގެ ޑިމާންޑަކަށް ވެގެން ދިޔައީ މާފަރު ރައްޔިތުންނަށް ލިބެންޖެހޭ ހުރިހާ ޚިދުމަތްތަކެއް ވީ އެންމެ އަވަހަށް ފޯރުކޮށް ދިނުމެވެ.\n''މުޒާހަރާ އަޅުގަނޑުމެން ކުރިއަށް ގެންދިޔައީ މާފަރުގައި ހުރި ހުރިހާ މުޢައްސަސާތަކެއް ބަންދުކުރެވި، އެ ޚިދުމަތްތައް ހުއްޓާލައިފަ. ރަށު ކުދިބޮޑު އެންމެން މި އެއްވުމުގައި މެދު ނުކެނޑި ބައިވެރިވި. ރައްޔިތުން އެކުވެގެން ކައުންސިލް އިދާރާ މިހާރު އެ ހުރި އިމާރާތުގައި ކައްކާ، ކައިބޮއިވެސް ހެދީ. ސުކޫލުވެސް ބަންދުކުރެވި، ރަށު ކޯޓުވެސް ބަންދުކުރެވި، ހެލްތް ސެންޓަރުވެސް ބަންދުކުރިން. މިކަމާއި ގުޅިގެން ސަރުކާރުގެ ފަރާތުން ދެތިން ފަހަރަކަށް މަޖިލިސް މެމްބަރުންވެސް ޒިޔާރަތްކުރި. އަދި އޭރު މާފަރުން އިސްކޮށް ނަގާފައިވާ ކޮމެޓީގެ މެމްބަރުންނާއި އެ ބޭފުޅުން ބައްދަލުވެސް ކުރި. އަދި ދެ ފަހަރެއްގެ މަތިން ރައްޔިތުންގެ މަޖިލީހުގެ ސަރުކާރު މަސްޢޫލިއްޔަތު އަދާކުރާ މިންވަރު ބަލާ ކޮމެޓީއަށްވެސް ހާޟިރުކުރި'' ބަދީޢު ވިދާޅުވިއެވެ.\nމާފަރު ރައްޔިތުންގެ މި އިޙްތިޖާޖާއި ގުޅިގެން، އޭރު މާފަރު އެއާރޕޯޓު ހެދުމަށް ހަވާލުކޮށްފައިވާ ނޫނު ހޮޓެލްސްގެ އަތުން މާފަރު އެއާރޕޯޓު އަތުލައި، ސަރުކާރާއިއެކު ހަދާފައިވާ އެއްބަސްވުން ބާޠިލް ކުރިއެވެ. ހަމައެހެންމެ، އެ މަސައްކަތް ކުރާނެ ފަރާތެއް އަލުން ހޯދުމަށް އިޢުލާން ކުރިއެވެ. މި އިޢުލާނާއި ގުޅިގެން، ދެން މި މަސައްކަތާއި ހަވާލުވީ، މިލޭނިއަމް ކެޕިޓަލް އިންވެސްޓްމަންޓް ނަކަމަށް ކިޔާ ކުންފުންޏަކުންނެވެ. އެ ކުންފުންޏަކީ އޭރުގެ ނައިބު ރައީސް އަޙުމަދު އަދީބުގެ ބޮޑުބޭބެ، ޙާމިދު ޢަބްދުލްޤަފޫރު (ހާމިދު ސޭޓް)ގެ ކުންފުންޏެކެވެ. އެ ކުންފުނީގެ ފަރާތުންވެސް ވަނީ ކޮންމެސްވަރެއްގެ މަސައްކަތްތަކެއް މި އެއާރޕޯޓާއި ގުޅިގެން ކުރިއަށް ގެންގޮސްފައެވެ. އެގޮތުން މަސައްކަތް ފެށުމަށްޓަކައި އެ ސަރަހައްދު ސާފުކުރުމުގެ މަސައްކަތްވެސް ކުރިއަށް ގެންގޮސްފައި ވެއެވެ. ނަމަވެސް މާ ގިނަ ދުވަސްތަކެއް ނުވެ، ކުންފުންޏަށް ދިމާވި ތަފާތު އެކިއެކި ގޮންޖެހުންތަކުގެ ސަބަބުން އެ މަސައްކަތް މަޑު ޖެހުނެވެ.\n''އަނެއްކާވެސް ސަރުކާރަށް މަޖުބޫރުވީ މާފަރު އެއާޕޯޓު އިޢުލާން ކުރަން. މި ކުރި އިޢުލާނާއި ގުޅިގެން ސަންޓްރެވެލްގެ ފަރާތުން ކުރިމަތިލީ. ސަންޓްރެވެލް ޝިޔާމް. އެ މަސައްކަތް އެބޭފުޅާ ކުރިއަށް ގެންދާ ކަހަލަ ގޮތަކަށް އެކަން ހަވާލުވީ. ނަމަވެސް އެކަން މާ އެދެވޭ ގޮތެއްގައި ކުރިއަށް ގޮސްފައެއް ނުވޭ. ހަމަ އެކަނި ޕްރޮޖެކްޓް އެވޯޑް ކުރުން ފިޔަވާ އެހެން އެއްވެސް ކަމެއް ކޮށްފައެއް ނެތް. ދެން ހަޤީޤަތުގައި އަނެއްކާވެސް ރައްޔިތުންގެ ކަންބޮޑުވުން އިތުރުވެގެން ދިޔައީ'' ބަދީޢު ވިދާޅުވިއެވެ.\nއެންމެފަހުން، މި ޕްރޮޖެކްޓް އަބޫދާބީއަށް\nމާފަރު އިންޓަރނޭޝަނަލް އެއާރޕޯޓުގެ މަސައްކަތް އަބޫދާބީއާއި ހަވާލުކުރީ ކުރީގެ ރައީސް ޔާމީންގެ ވެރިކަމުގައެވެ. އަބޫދާބީގެ ފަރާތުން މި މަސައްކަތް ކުރިއަށް ގެންގޮސްފައިވަނީ ގްރާންޑް ޕްރޮޖެކްޓެއްގެ ގޮތުގައެވެ. ސަރުކާރުން އެއްވެސް ފައިސާއެއް ދައްކަން ނުޖެހޭ ގޮތަށް ހިލޭ އެހީގެ ދަށުންނެވެ. ސަބަބަކަށް ވެފައި އޮތީ، ޝާހީ އާއިލާއަކުން، މި އަތޮޅުގައި އޮތް އެންމެ އަގު ބޮޑު ރިސޯޓު ބައްލަވައިގަތުމެވެ. އެއީ މާފަރާއި މާ ދުރުނޫން ހިސާބެއްގައި އޮންނަ، ޝަވަލް ބްލޭންކް ރަންދެލި ރިސޯޓެވެ. އެއީ އެ ބޭފުޅުންގެ ދަތުރުފަތުރުތަކަށް ފަސޭހަކުރުމުގެ ގޮތުންނެވެ. އެންމެ ފުރަތަމަ އެބޭފުޅުންނާއި ހަވާލުކޮށްފައިވަނީ ކުޅުދުއްފުށި އެއާރޕޯޓު ތަރައްޤީ ކުރުމަށެވެ. ނަމަވެސް އަބޫދާބީ ފަންޑުން ބޭނުންފުޅުވެލެއްވީ މާފަރު އެއާރޕޯޓު ތަރައްޤީ ކުރުމަށެވެ.\n''އަޅުގަނޑުމެން އުންމީދުކޮށްގެންނެއް ނޫން ތިބީކީ. ނަމަވެސް ރައްޔިތުންނަށްވެސް މި މަސައްކަތް ފެށޭކަން ނޭނގި އޮއްވަ، ހަމަ ކުއްލި އަކަށް މި މަސައްކަތް ފެށިގެން މި ދިޔައީ. އަޅުގަނޑު ދަންނަވާނީ ވަރަށް އަވަހަށޭ މި މަސައްކަތް ފެށިގެން މި ދިޔައީ. އަދި މި ވީހާތަނަށް އެންމެ އަވަހަށް ހެދި އެންމެ ދިގު ރަންވޭ މާފަރުގަ އެޅިގެން މި ދިޔައީ. އެއީ 2.2 ކިލޯ މީޓަރުގެ ރަންވޭއެއް. ވީ އައިޕީ ޓާރމިނަލަކާއި އެކު ޓާރމިނަލް ވެސް ހެދިގެން ގޮސްފައިވަނީ. ގާތްގަނޑަކަށް 18 ވަރަކަށް މަސްތެރޭގައި މި ޕްރޮޖެކްޓްގެ ޢަމަލީ މަސައްކަތް ނިމިގެން މި ދިޔައީ. 99 އިންސަންތަ މިހާރު ވަނީ ނިމިފަ. ދެން އަޅުގަނޑު ފާހަގަ ކޮށްލަން ބޭނުންވާ އެހެން ކަމެއް އެބައޮތް. މިކަން ކުރިއަށް ގެންދިއުމުގަ މާފަރު ރައްޔިތުންގެ ވަރަށް ބޮޑު އެހީތެރިކަމެއް ދެއްވާފަ އެބަވޭ. ވަރަށް އެކުވެރި މާހައުލެއްގަ މިކަން ކުރެވިގެން މި ދިޔައީ. ވަގުތީ ގޮތުން ޓެސްޓް ފްލައިޓު ތަކެއް ޖައްސާފައިވޭ މީގެ ކުރިން. އަދި 737 ގެ މަރުކާގެ ފްލައިޓްވެސް ޖައްސާފަ އެބަ ހުރި. ދެން މިއަދު މި ފެށޭ ފެށުމަކީ ޝެޑިއުލް ފްލައިޓުތަކާއިއެކު ފެށޭ ފެށުމެއް'' ބަދީޢު ވިދާޅުވިއެވެ.\n''މީ ވަރަށް އުފާވެރި ދުވަހެއް. މީ 12 އަހަރުގެ ދިގު އިންތިޒާރެއް. މިފަދަ ރީތި އެއާރޕޯޓެއް ހައްދަވައިދެއްވީތީ އަބޫދާބީއަށާއި ދިވެހި ސަރުކާރަށް ވަރަށް ބޮޑަށް ޝުކުރު ދަންނަވަން. ހަޤީޤަތުގަ މި ކާމިޔާބަކީ މާފަރު ރައްޔިތުންނާއި މުޅި އަތޮޅު ގުޅިގެން ކުރި ބުރަ މަސައްކަތުގެ ނަތީޖާ. އަހަރެމެން ދުނިޔޭގަ ތިއްބަ މިތަން ނިމޭނެ ކަމަކަށް އުންމީދެއް ނުކުރަން. ނަމަވެސް މިއަދު ހަމަ މިހުރީ ވަރަށް އުފަލުން'' އުފަލުން ފެންވަޅިވެ ހުރެ، މެދު އުމުރަށްދާ މީހަކު ބުންޏެވެ.\n''ދިވެހި ސަރުކާރަށް ހިފެހެއްޓުމެއް ނެތް ޝުކުރު އަދާކުރަން. ޙާއްޞަކޮށް އަދުގެ ސަރުކާރަށް. ސަރުކާރު ބަދަލުވީމަ، މި މަސައްކަތް ހުއްޓާލާނޭ ދެން ކުރިއަކަށް ނުގެންދާނެއޭ ވެސް ވަރަށް ގިނަ މީހުން ބުނި. ނަމަވެސް އެއްވެސް މަޑުޖެހުމެއް ނައިސް މި މަސައްކަތް މި ވަނީ ނިންމާލާފަ'' މިއީ މާފަރުގެ އަންހެންވެރިންގެ ޝުޢޫރު މިއަދު ހުރި ގޮތެވެ.\nމާފަރު އިންޓަނޭޝަނަލް އެއަރޕޯޓް ހިންގުމަށް ހަވާލުކޮށްފައި ވަނީ ރާއްޖޭގެ ގައުމީ އެއާލައިން ހިންގަމުން އަންނަ ކުންފުނި ކަމަށްވާ އައިލެންޑް އޭވިއޭޝަނާއެވެ. އެ ކުންފުނީގެ ޑެއިލީ ފްލައިޓްތައް ކޮންމެ ދުވަހަކު މާފަރަށް ދަތުރު ކުރާނެވެ. އެ ކުންފުނީގެ ވިސްނުން ހުރީ މި މަހުގެ އެއްވަނަ ދުވަހުން ފެށިގެން މާފަރަށް ކޮންމެ ދުވަހަކު ތިން ފްލައިޓް ދަތުރު ބާއްވާށެވެ. އަދި މި މަހުގެ 15 ވަނަ ދުވަހުން ފެށިގެން ކޮންމެ ދުވަހަކު ހަ ފްލައިޓް ވެލާނާ އެއާޕޯޓާއި މާފަރާއި ދެމެދު ބާއްވާނެއެވެ.\nއައިލެންޑް އޭވިއޭޝަނަކީ މިވަގުތު ރާއްޖޭގެ ޓެކްނިކަލް ދާއިރާގައި އެންމެ ތަޖުރިބާކާރުންގިނަ ކުންފުންޏެވެ. އެހެންކަމުން މާފަރު އެއާރޕޯޓު ހިންގުމަށް އެ ކުންފުންޏަށް އެއްވެސް ދަތިކަމެއް ނާންނާނެއެވެ. ފާހަގަ ކޮށްލަންޖެހޭ ކަމަކީ މިހާރުވެސް ވެލާނާ އިންޓަނޭޝަނަލް އެއާރޕޯޓަށް ދަތުރު ކުރާ ހުރިހާ އެއާރލައިނެއްގެ މެއިންޓެނެންސް ދެނީވެސް އައިލެންޑް އޭވިއޭޝަންގެ އިންޖިނިއަރުންކަމެވެ. އެހެންކަމުން އައިލެންޑް އޭވިއޭޝަންގެ ސްޓާފުންނަކީ ތަޖުރިބާގެ ގޮތުން ބެލިކަމުގައިވިޔަސް، އެހެން ކުންފުނިތަކަށްވުރެ ހާސްބައި ރަނގަޅު ސްޓާފުންނެވެ.\n''ވަރަށް ގިނަ ކަންތައްތަކެއް މި އެއާޕޯޓުގައި ކުރަން އެބައޮތް. މިއާއެކު ކުރިއަށް އޮތްތަނުގައި އަޅުގަނޑުމެންގެ އުންމީދަކީ ސީޕްލޭން ކަނެކްޓިވިޓީ ފެށުން. އޭގެ ފަހުން އަޅުގަނޑުމެންގެ ވަރަށް ބޮޑު ވިސްނުން އެބަހުރި މިކޮޅުގައި ޓްރެއިނިން ފެސިލިޓީތަކެއް ގާއިމް ކުރަން. އޭގެތެރޭގައި ޕައިލެޓް ޓްރެއިނިންގ ސްކޫލެއް. އިންޖިނިއަރިން އެމްއާރުއޯ ފެސިލިޓީއެއް. އެކަމަކު އެކުގައި ތަންކޮޅެއް ޓައިމްކޮޅެއް ނަގައިފާނެ ކަންނޭގެ އެކަމަށް'' މާފަރުގައި ހުރެ މީޑިއާތަކަށް މައުލޫމާތުދެމުން ރިޒްވީ ވިދާޅުވިއެވެ.\nމާފަރު އެއާރޕޯޓް ތަރައްގީކޮށްފައި ވަނީ ރާއްޖޭގެ ތިންވަނައަށް އެންމެ ބޮޑު ރަންވޭއެވެ. އަދި ރަންވޭ އިތުރު އެއް ކިލޯ މީޓަރަށް ބޮޑުކޮށްފިނަމަ ދުނިޔޭގެ އެންމެ ބޮޑު އެއާރކްރާފްޓް މި އެއާޕޯޓަށް ޖެއްސޭނެއެވެ. އަދި ޕްއިވެޓް ޖެޓްތައްވެސް އެކޮމޮޑޭޓް ކުރާ ފެންވަރަށް މި އެއާރޕޯޓް އެ ހުރީ ތަރައްގީވެފައެވެ.\n''ރަންވޭ ނޫނިއްޔާ މި ފެސިލިޓީއަކީ ހުރިހާ ބޯޓަކަށްވެސް ކޭޓަރ ކުރެވޭނެ'' ރިޒްވީ ވިދާޅުވިއެވެ.\n''އިންޓަނޭޝަނަލް ފްލައިޓުތައް މި މަސް ތެރޭގައި ވެސް އެބަހުރި ބައެއް ޕްރައިވެޓް ޗާޓަރު ރިކުއެސްޓްތައް އައިސްފައި. ޕްރައިވެޓް ޖެޓުގެ ވެސް ރިސޯޓްތަކަށް އަންނަ ބޭފުޅުން. އަޅުގަނޑުމެން އެކަންތައްތައް ކުރިއަށް ގެންދާނަން. އިންޓަނޭޝަނަލް ބޮޑު ފްލައިޓަކަށް ބަލާކަމުގައިވަންޏާމުން އަދި ވަކި އެއާލައިނަކާއި ވާހަކައެއް ނުދައްކަން. އެކަމަކު ވިސްނުމުގައި އެބަހުރި އަޅުގަނޑުމެންގެ އެއާރބަސް ޗައިނާއަށް ކުރާ ބައެއް ދަތުރުތައް މި އެއާރޕޯޓަށް ޑައިވާޓް ކުރަން ވެސް'' ރިޒްވީ އިތުރަށް ފާހަގަކުރެއްވިއެވެ.\nކޮންމެއަކަސް އިއްޔެ މި ވަނީ މާފަރު އިންޓަރނޭޝަލް އެއާރޕޯޓު ހުޅުވިގެން ގޮސްފައެވެ. މިއީ މުޅި އަތޮޅަށް ލިބުނު ބޮޑު ކުރިއެރުމެކެވެ.\nރިޒްވީ ވިދާޅުވީ، އެއާރޕޯޓް އޮތީ އިންޓަނޭޝަނަލް ދަތުރުތަކަށް ވެސް ފައްކާވެފައެވެ. އަދި ބައެއް އިންޓަނޭޝަނަލް ޗާޓަރު ދަތުރުތައް ފެށުމަށް ވާހަކަދެކެވިފައި ވެސް ވެއެވެ.


Aviation Security Command In Palestine Ah Ehee Foarukohdheefi - Vaguthu\n2 ގަޑިއިރު ކުރިން ( ޖޫން 7, 2021 )\nރާއްޖޭގެ އޭވިއޭޝަން ސެކިއުރިޓީ ކޮމާންޑުން ފަލަސްތީނުގެ ހާލުގައި ޖެހިފައިވާ ރައްޔިތުންނަށް ފައިސާގެ އެހީ ފޯރުކޮށްދީފިއެވެ.\nސެކިއުރިޓީ ކޮމާންޑުން ވިދާޅުވީ، އެ މުއައްސަސާގެ މުވައްޒަފުންގެ ފަރާތުން ފަލަސްތީނަށް އެހީވުމުގެ ގޮތުން 120،499 ރުފިޔާ އިންޓަނޭޝަނަލް އެއިޑް ކެމްޕެއިން މޯލްޑިވްސް (އައިއޭސީ) އާ ހަވާލު ކޮށްފައިވާ ކަމަށެވެ. މިއީ އެ މުއައްސަސާގެ ހުރިހާ މުވައްޒަފުންގެ ފަރާތުން ދިން އެހީއެއް ކަމަށް އިންޓަނޭޝަނަލް އެެއިޑް ކެމްޕެއިނުން ވަނީ ހާމަކޮށްފައެވެ.\nއައިއޭސީ މޯލްޑިވްސްގެ ޖެނެރަލް ސެކްރެޓަރީ އިބްރާހިމް ޝާޒް "ވަގުތު" އަށް ވިދާޅުވެފައިވަނީ ފަލަސްތީނަށް އެހީވުމުގެ ފުރުސަތު މިދިޔަ ރޯދަމަހުގެ ތެރޭގައި ހުޅުވާލި ނަމަވެސް، ރޭގެ 12 އާ ހަމައަށް އެ ކެމްޕޭނު ނިންމާފައިވާ ކަމަށެވެ. ނަމަވެސް ވެމްކޯ އާއި ކަސްޓަމްސް ކަހަލަ މުއައްސަސާތަކުން އެހީ ދެއްވާނެ ކަމަށް އަންގާފައިވާ ކަމަށް ޝާޒް ވަނީ ވިދާޅުފައެވެ.\nފަލަސްތީނަށް އެހީވުމަށް ކަސްޓަމްސްއިން ފައިސާ ހަވާލު ކޮށްފައިވާއިރު، ވޭސްޓް މެނޭޖްމެންޓް ކޯޕަރޭޝަން ލިމިޓެޑް (ވެމްކޯ) ގެ މުވައްޒަފުންގެ ފަރާތުން ވެސް ވަނީ ބައިލައްކަ ރުފިޔާ ހަދިޔާ ކޮށްފައެވެ.\nފަލަސްތީނަށް އެހީވުމަށް ދެވޭ ފައިސާތައް ހަރަދު ކުރަނީ އައްޒާގެ ތެރޭގައި މަސައްކަތް ކުރާ ހަތަރު އެންޖީއޯއަކާއި ގުޅިގެންނެވެ. ޝާޒް ވިދާޅުވީ، އެންޖީއޯތަކުން އައްޒާގެ ރައްޔިތުންނަށް ބޭނުންވަނީ ކޮންކަހަލަ އެހީތެރިކަމެއްތޯ އެންގުމުން އެ ބޭފުޅުން އެ ތަކެތި ފޯރުކޮށްދެއްވާ ކަމަށެވެ.\nޝާޒް ވިދާޅުވީ، މިހާރު ވެސް އެހީތެރިކަން ފޯރުކޮށްދެމުން އަންނަ ކަމަށާއި މިވަގުތު އެންމެ ބޮޑަށް އެ ގައުމުގެ ރައްޔިތުން ބޭނުން ވެފައިވަނީ ހަމަލާތަކުގައި ގެއްލުން ލިބިފައިވާ ތަންތަން އާރަސްތު ކުރުން ކަމަށްވާތީ އެކަމުގައި ބޭނުންވާ ތަކެތި ފޯރުކޮށްދޭ ކަމަށާއި ކާތަކެތި ވެސް ފޯރުކޮށްދޭ ކަމަށެވެ.


Disha Anekkaaves "Bharat" Ge Shooting Ah - Vaguthu\nދިޝާ އަނެއްކާވެސް "ބާރަތު" ގެ ޝޫޓިންއަށް\n2 އަހަރު ކުރިން ( އޮގަސްޓް 30, 2018 )\nމަޝްހޫރް ޑައިރެކްޓަރު އަލީ އައްބާސް ޒަފަރު ޑައިރެކްޓްކުރާ ފިލްމު "ބާރަތު" ގެ ޝޫޓިންގެ ތެރެއިން އެ ފިލްމުގެ މުހިންމު ރޯލަކުން ފެނިގެންދާ އެކްޓްރެސް ދިޝާ ޕަތާނީ އަނިޔާވުމާއި ގުޅިގެން ފިލްމުގެ ޝޫޓިން ހުއްޓާލިނަމަވެސް، މިހާރު އަނެއްކާ ފިލްމުގެ މަސައްކަތައިގެން އޭނާ އުޅެމުންދާކަމަށް ދިޝާ ބުނެފިއެވެ.\nމީސްމީޑިއާގައި ވީޑިއޯއެއް ޕޯސްޓްކުރުމަށްފަހު ދިޝާ ބުނެފައިވަނީ އޭނާގެ ހާލު މިހާރު ރަނގަޅު ކަމަށާއި އަނެއްކާވެސް "ބާރަތު" ގެ ޝޫޓިންގެ މަސައްކަތަށް އެނބުރި އައިސްފައިވާ ކަމުގައެވެ.\nAfter my knee injury trying to get back into business, “strengthening “ first day of back salto ? not clean but will get there soon? @rahulsuryavanshi27 @nadeemakhtarparkour88 ??\nދިޝާއަށް އަނިޔާ ވެފައިވަނީ "ބާރަތު" ގައި އޭނާ ދައްކާލާ މޮޅު ޖިމްނާސްޓިކް ސްޓަންޓްއަކަށް ޕްރެކްޓިސް ކުރަމުންދަނިކޮށެވެ. ސްޓަންޓް ޖައްސަމުންދަނިކޮށް ފައި ފުރޮޅާލައިގެން ދިޝާގެ ކަކުލުހުޅަށް ވަނީ އަނިޔާ ވެފައެވެ.\nދިޝާއަށް ޓްރެއިނިން ދިނުމަށް އިންޓަނޭޝަނަލް ޓްރެއިނަރުން ހަރަކާތްތެރިވަމުން ދިޔަނަމަވެސް، އޭނާގެ ފައި ފުރޮޅާލުމުގެ ސަބަބުން އޭނާގެ ކަކުލު ހުޅަށް ވަނީ އަނިޔާވެފައެވެ. އަދި އޭނާ ބެއްލެވި ޑަކޮޓަރު ވަނީ އެހާބޮޑަށް ހަރަކާތްތެރިވެ ނޫޅުމަށް ދިޝާއަށް ލަފާދެއްވާފައެވެ. އެހެންވެ ދިޝާ އެނބުރު މަސައްކަތްތަކަށް މިއައީ ބެޑްރެސްޓްގައި ކުޑަ ދުވަސްކޮޅަކު މަޑުކުރުމަށްފަހުއެވެ.\nއިންސްޓަގްރާމުގައިވެސް މިލިއަނެއްހަިއ ފޮލޯވަރުން ތިބި ދިޝާ އަކީ އަބަދުވެސް އޭނާގެ މޮޅު ސްޓަންޓް ތަކުގެ ސަބަބުން މީހުންގެ ސަމާލުކަން ހޯދައިފައިވާ އަދި އެންމެ "ފިޓް" އެކްޓްރެސްއިން ތަކުގެ ތެރޭގައިވެސް ހިމެނޭ މޮޅު ނެށުންތެރިއެއްވެސް މެއެވެ.\nސައުތު ކޮރެޔާގެ ފިލްމެއް އަސްލަކަށް ބަލައިގެން ޑައިރެކްޓަރު އަލީ އުފައްދާ މި ފިލްމު ރިލީޒް ކުރަން ހަމަޖެހިފައިވަނީ އަންނަ އަހަރުގެ އީދުގައެވެ. އަދި މި ފިލްމުގައި ދިޝާއާއިއެކު ފެނިގެންދާނީ ކުޅަދާނަ އެކްޓަރު ސަލްމާން ޚާންއެވެ.


Homestay ge massalaigai Mausoom ge rahdhu GAM ah\nހޯމްސްޓޭގެ މައްސަލާގައި މައުސޫމްގެ ރައްދު ގޭމަށް\nޓޫރިޒަމް މިނިސްޓަރު ޑރ. އަބްދުﷲ މައުސޫމް. މިނިސްޓަރު ވަނީ ގެސްޓްހައުސް އެސޯސިއޭޝަނަށް ރައްދު ދީފައި\nމެލޭޝިއާ ފަދަ މުސްލިމް ގައުމުތަކުގައި ވެސް "ހޯމްސްޓޭ" ޓޫރިޒަމް ކާމިޔާބު ކަމަށް ވިދާޅުވެ ޓޫރިޒަމް މިނިސްޓަރު ޑރ. އަބްދުﷲ މައުސޫމު ގެސްޓްހައުސް އެސޯސިއޭޝަން އޮފް މޯލްޑިވްސް (ގޭމް) އަށް ރައްދު ދެއްވައިފި އެވެ.\nމިނިސްޓަރު މައުސޫމް، ގޭމް އަށް ރައްދު ދެއްވާފައިވަނީ ގޭގެ ކޮޓަރިތަކުގައި ޓޫރިސްޓުން ބައިތިއްބަން ހަދާ "ހޯމްސްޓޭ" ޓޫރިޒަމްގެ ސަބަބުން ޓޫރިސްޓުންނާއި ގޭބިސީތަކުގެ ސަލާމަތަށް ގިނަ ގިނަ ގޮންޖެހުންތަކެއް ކުރިމަތިވާނެ ކަމަށް ބުނެ ގޭމްގެ ކަންބޮޑުވުންތައް ބަޔާނެއްގެ ގޮތުގައި ހާމަކުރުމާ ގުޅިގެންނެވެ.\nމިނިސްޓަރު މައުސޫމް ވިދާޅުވީ މުސްލިމުން ގިނަ، އާދަކާދަ ފިސާރި ގައުމެއްގެ ގޮތުގައި އޮތް މެލޭޝިއާ ފަދަ ގައުމުތަކުގައި ވެސް "ހޯމްސްޓޭ" ފަތުރުވެރިކަން ކާމިޔާބު ކަމަށެވެ.\n"ހޯމްސްޓޭ ޓޫރިޒަމުން ރިޒޯޓުތަކަށް، ހޮޓެލް [ގެސްޓްހައުސްތަކަށް] އަދި ސަފާރީތަކަށާއި ރައްޔިތުންނަށް ވެސް ފައިދާ ލިބޭނެ. މުހިއްމީ ހަރުދަނާ ތަންފީޒު ކުރެވޭ ގަވާއިދުތަކާ އެކީގައި ކަންކުރުން،" އެމްޑީޕީން ވަރަށް ބޮޑަށް ޕްރޮމޯޓް ކުރާ ސިޔާސަތުގެ ދިފާއުގައި މިނިސްޓަރު ވިދާޅުވެފައިވެ އެވެ.\nގޭމްގެ ބަޔާނުގައި ބުނެފައިވަނީ ހޯމްސްޓޭ އަކީ ދުނިޔޭގައި ފުޅާވަމުންދާ ޓޫރިޒަމެއް ކަމަށާ، އަދި އެ ޓޫރިޒަމަކީ ރާއްޖޭގެ ޓޫރިޒަމް ފުޅާވުމަށް އެޅޭނެ މުހިންމު ފިޔަވަޅެއްގެ ގޮތު ދެކޭ ކަމަށެވެ. ނަމަވެސް ހޯމްސްޓޭ ތައާރަފް ކުރުން މި ވަގުތު އެންމެ ރަނގަޅުތޯ އެ ޖަމިއްޔާ އިން ވަނީ ސުވާލު އުފައްދާފަ އެވެ. މައިގަނޑު ސަބަބެއްގެ ގޮތުގައި އެ ޖަމިއްޔާ އިން ބުނީ ކޮވިޑް-19ގެ ސަބަބުން ޓޫރިޒަމް ސިނާއަތަށް މިވަގުުތު ކުރިމަތިވެފައިވާ ބޮޑެތި މާލީ މައްސަލަތަކެވެ.\nރާއްޖޭގެ ކުދި އަދި މެދުފަންތީގެ ކެޓަރީގައި އެންމެ ފުޅާކޮށް މަސައްކަތް ކުރާ އެ ވިޔަފާރި ކަމަށްވާ ގެސްޓްހައުސް ސިނާއަތް ތަމްސީލް ކުރާ ގޭމް އިން ބުނީ ރާއްޖެ އަކީ އެއް ގެއްގައި ގިނަ އާއިލާތަކެއް ދިރިއުޅެމުން ގެންދާ ގައުމެއް ކަމަށެވެ. އެހެންކަމުން ހޯމްސްޓޭގެ ސަބަބުން ދިމާވެދާނެ އިޖުތިމާއީ މައްސަލަތަކުގެ އިތުރުން ރާއްޖެ މިހާރު މިއޮތް ހާލަތުގައި ޓޫރިސްޓުންނާއި ގޭބިސީތަކުގައި ދިރިއުޅޭ އާއިލާތަކަށް ކުރިމަތިވެދާނެ ގޮން ޖެހުންތަކާ މެދު އެ ޖަމިއްޔާ އިން ކަންބޮޑުވާ ކަމަށްވެސް ބުނެފައިވެ އެވެ.\n"މި މައްސަލަތަކާ ފުރިހަމައަށް ކުރިމަތިލާ ހައްލު ހޯދޭނެ ހަރުދަނާ ޕޮލިސީތަކާއެކު ތަންފީޒީ އިދާރާތައް ފުރިހަމައަށް ތައްޔާރު ނުވެވެނީސް އަދި ހޯމްސްޓޭގެ ސަބަބުން އާމްދަނީ އިތުރުވާ މިންވަރާއި އޭގައި ހުރި ގޮންޖެހުންތައް ރަނގަޅަށް ދިރާސާ ނުކޮށް ހޯމްސްޓޭ ތައާރަފު ވެގެން ގޮސްފިނަމަ ރާއްޖެއަށް ބުރަ މަސައްކަތުން ލިބިފައިވާ ރީތި ނަން ހުތުރުވެ، ރާއްޖެއަކީ ރައްކާތެރި ނޫން މަންޒިލެއްގެ ގޮތުގައި ފެންވަރު ދަށް ޓޫރިޒަމެއް އޮތް ގައުމެއްގެ ގޮތުގައި ފާހަގަ ވެގެން ހިންގައިދާނެ އެވެ،" ގޭމްގެ ބަޔާނުގައިވެ އެވެ.\nޓޫރިޒަމް ޑރ. އަބްދުﷲ މައުސޫމް


"Yeh Rishtey Hain Pyaar Ke" nimmaalanee\nޓީވީ ތަރިން ކަމަށްވާ ޝަހީރް ޝޭޚް އާއި ރިއާ ޝަރުމާ ލީޑް ރޯލު ކުޅޭ "ޔޭ ރިޝްތޭ ހޭ ޕިޔާޜް ކޭ" އަކީ މިހާރު އިންޑިއާގެ އެކި ޗެނަލްތަކުން ދައްކާ ސިލްސިލާތަކުގެ ތެރެއިން އެންމެ ގިނަ ބަޔަކަށް އެންމެ މަގްބޫލު ޝޯ އެވެ. މި ޝޯގައި ޝަހީރް އާއި ރިއާގެ ކެމިސްޓްރީ ބެލުންތެރިންނަށް ވަރަށް ކަމުދެ އެވެ. ނަމަވެސް ދައްކަން ފެށިތާ ދޮޅު އަހަރެއްހާ ދުވަސް ވެފައިވާ މި ޝޯ ނިންމާލަން މިހާރު ވަނީ ނިންމާފަ އެވެ.\nމިހާރު ބެލެވޭ ގޮތުގައި "ސާތު ނިބާނާ ސާތިޔާ 2" ދައްކަން ހަމަޖެހިފައިވަނީ މިހާރު "ޔޭ ރިޝްތޭ ހޭ ޕިޔާރް ކޭ" ދައްކާ ގަޑީގަ އެވެ.\nއިންޑީޔާގެ އޮންލައިން ނޫހަކަށް މައުލޫމާތު ދެމުން "ޔޭ ރިޝްތޭ ހޭ ޕިޔާރް ކޭ"ގެ ޕްރޮޑިއުސަރު ރާޖަން ޝާހީ ވަނީ މި ސިލްސިލާ ހުއްޓާލަން އުޅޭކަން ޔަގީން ކޮށްދީފަ އެވެ. އޭނާ ބުނި ގޮތުގައި ޝޯގެ އެންމެ ފަހު އެޕިސޯޑު ދައްކާނެ ތާރީޚެއް އެނގޭނީ މި މަސް ނިމޭ ހިސާބުގަ އެވެ.\nރާޖަން ބުނި ގޮތުގައި ޝޯ ދެއްކި ދޮޅު އަހަރެއްހާ ދުވަހު ވަރަށް ކާމިޔާބު ކަމާއެކު ހުރިހާ އެޕިސޯޑެއް ވެސް ދެއްކުނު ކަމަށެވެ.\nމި ޝޯ ނިންމާލާ ޚަބަރަކީ ޝޯ ގެ ފޭނުން އެއްގޮތަކަށް ވެސް ހިތްހަމަޖެހޭނެ ޚަބަރަކަށް ނުވާނެ އެވެ. އެހެންވެ ފޭނުން ހިތްހަމަޖެހޭ ކަހަލަ ޚަބަރެއް ވެސް ރާޖަން ދިނެވެ. އޭނާ ބުނީ ކުރިޔަށް އޮތް ތަނުގައި އަދި ރެއާ އާއި ޝަހީރް އަލުން ގުޅިދާނެ ކަމަށެވެ.\n"ސާތު ނިބާނާ ސާތިޔާ 2" އަކީ މީގެ އަހަރުތަކެއް ކުރިން ސްޓާ ޕްލަސް އިން ދެއްކި ވަރަށް ކާމިޔާބު ޝޯއެއް ކަމަށްވާ "ސާތު ނިބާނާ ސާތިޔާ"ގެ ދެ ވަނަ ބައެވެ. ކުރީ ޝޯގައި މީނާކްޝީ ރާޖްވަންޝީގެ ރޯލު އަދާކުރި ރޫޕަލް ޕަޓޭލް މިފަހަރުގެ ސިލްސިލާގައި ވެސް ކޮކީލާ މޯދީގެ ރޯލުން ފެންނާނެ އެވެ.\n"ކަސޯޓީ"އަށް ޕާތުގެ ޖަޒުބާގެ އަލްވަދާއު އެއް


BREAKING: Raajjey Gai Jaanun Fidhaa Vumuge Hamalaa Dheyn Ulhunee ISIS Aai Gulhigen - Vaguthu\nރާއްޖޭގައި ޖާނުން ފިދާވުމުގެ ޙަމަލާ ދޭން އުޅުނީ އައިއެސް އާއި ގުޅިގެން\nރާއްޖޭގައި ޖާނުން ފިދާވުމުގެ ޙަމަލާ އެއް ދޭން އުޅުނީ ހައްދުފަހަނައަޅާފައިވާ ނިރުބަވެރި ޖަމާޢަތް، އިސްލާމިކް ސްޓޭޓްސް (އައިއެސް) އާއި ގުޅިގެންކަން ހާމަވެއްޖެއެވެ.\nރާއްޖޭގައި ޖާނުން ފިދާވުމުގެ ޙަމަލާ ދޭން އުޅުނު މީހުންގެ ޝަރީޢަތް ކްރިމިނަލް ކޯޓުގައި ކުރިއަށްދާއިރު، އެ މައްސަލައިގައި ދާއުވާ އުފުލާފައި ވަނީ ޏ. ފުވައްމުލަކު އަލުވިމާގޭ ހުސައިން އަފީފާއި، ރ. މަޑުއްވަރީ ވިލުދޮޅު އިސްހާގު ޢަލީ އަށެވެ.\nމި މައްސަލަ އާއި ގުޅިގެން، އަފީފްގެ މައްޗަށް ޓެރަރިޒަމް ޤަނޫނުގެ ދަށުން ޓެރަރިޒަމްގެ ޢަމަލެއް ކުރަން އުޅުމުގެ ދަޢުވާ ކޮށްފައިވާއިރު، އިސްހާގުގެ މައްޗަށް ކުރަނީ ޓެރަރިޒަމްގެ ޢަމަލެއް ކުރަން ރޭވުމުގެ ދަޢުވާ އެވެ. އެ ދަޢުވާތަކާއި ގުޅިގެން، ދަޢުލުތުން ވަނީ މި މީހުންނާއި ދެކޮޅަށް ގިނަ ހެކިތަކެއްކެއް ހުށަހަޅާފައެވެ.\nމި މައްސަލައިގައި މިއަދު ހަވީރު 4:10 ގައި ފެށި އިބުތިދާއީ އަޑުއެހުން އަދިވެސް ކްރިމިނަލް ކޯޓުގައި ކުރިއަށްދެއެވެ.\nރާއްޖޭގައި އައިއެސްއާއި ގުޅިގެން ޖާނުންފިދާވުމުގެ ނިރުބަވެރި ޙަމަލާއެއް ދޭން އުޅުނު ކަމުގެ ތުހުމަތުގައި މި މީހުން މިދިޔަ އަހަރު ހައްޔަރުކުރިއިރު، ރާއްޖޭގެ ބައިނަލްއަޤުވާމީ މައި ވައިގެ ބަނދަރު، ވެލާނާ އެއާޕޯޓުގައި ވަނީ ސަލާމަތީ ކަންތައްތައް ވަރުގަދަވެސް ކޮށްފައެވެ. އެގޮތުން ސިފައިން އެ އެއާޕޯޓުގައި ހަތިޔާރާއި އެކުވެސް ވަނީ ޙަރަކާތްތެރިވާން ފަށާފައެވެ.\nރާއްޖޭގައި ޖާނުން ފިދާވުމުގެ ޙަމަލާއެއްދޭން ބަޔަކު ރާވަމުންދިޔަ ކަމަށް ތުހުމަތު ކުރެވިފައިވާއިރު، ސީރިޔާގައި އާއި މެދުއިރުމަތީގެ އެނޫންވެސް ބައެއް ޤައުމުތަކުގައި ހިނގަމުންދާ ދާޚިލީ ހަމަނުޖެހުންތަކުގައި، "ޖިހާދު"ގެ ނަމުގައި ދިވެހިންގެ ތެރެއިން ބަޔަކު ދަނީ ބައިވެރިވަމުންނެވެ. މީގެ ތެރެއިން ބައެއް މީހުން އައިއެސް ޖަމާޢަތާއި އެކުވެސް ޙަރަކާތްތެރިވަމުން ދެއެވެ.\nއޭޕްރީލް 16, 2018 21:42\nދިވެހިން ބައިވެރި ވޭތަ؟ ހަނގުރާމައަށް ދޭތަ؟ އެކަމު ފުރަތަމަ ގޯސްވީ އެވާހަކަ ދެއްކިމީހާ.\nއޭޕްރީލް 16, 2018 21:53\nތިކަމުގައި ނަޝީދުގެ އަތެއްވާނެ. އޭނަ އެހުރީ ޓެރަރިޒަމްގެ ދައުވާގައި ހުކުމް ކޮށްފަ!\nއޭޕްރީލް 17, 2018 11:59\nޢައިއެސް އަކީ ނަޝީދުއާއި ގުޅުން އޮންނަ ބަޔަކަށް ވެދާނެ. ތިކަމެއް ހިނގުމުގެ މާކުރިން ނަޝީދަށް އެނގިިއްޖެވިއްޔާ ރާއްޖޭގައި އައިއެސް އިން ޖާނުންފިދާވުމުގެ ހަމަލާއެއްދޭނެކަން. މިކަން އޭނާ މީޑިއާގައި ހާމަކުރިވެސްމެ.


އަވަހަށް ސަލާމަތްކަން ހޯދާ!: މަސްތުވާތަކެތި ބޭނުން ނުކޮށް މަސްތުވެވެމުންގޮސް ތިއަވެއްޓެވެނީ ނަރަކައަށް!: މުފްތީ މެންކް\nމިހާރުގެ ޢާންމު ޙާލަތަށް ބަލައިފިނަމަ ކޮންމެވެސް ބާވަތެއްގެ ގޭމެއް ފޯނުން ނުވަތަ އެނޫންވެސް ގޮތަކުން ނުކުޅެނީ މަދު މީހެކެވެ. އެއްބައަކު ނަމާދުވަގުތު ޖެހި ފާއިތުވެގެންދާއިރުވެސް ގޭމްކުޅުމުގައެވެ. އަނެއްބައަކު ގޭތެރޭގެ މަސައްކަތް ނުކޮށް ގޭމްކުޅުމުގައެވެ. އަނެއްބައަކު ވަޒީފާއަށް ނުކުމެ ގޭމްކުޅެނީއެވެ.\nގޭމްކުޅުން މިހައިވަރަށް ޢާންމުވެގެން މިދިއައީ ކީއްވެގެންކަން ވިސްނޭ ހެއްޔެވެ؟\nއިބިލީސް އެންމެ މުހިންމު ކަމެއްގެ ގޮތުންކުރާ ކަމަކީ މީސްތަކުންގެ ވިސްނުން ﷲ ތަޢާލާ އާއި ދުރުކުރުވުމެވެ. ބަނގުރަލާއި މަސްތުވާތަކެތި މިހައި ބޮޑަށް ޢާންމުކުރުވާފައި މިވަނީ އެމަޤްޞަދު ޙާޞިލުކުރުމަށެވެ.\nބަނގުރަލާއި މަސްތުވާތަކެތި މިހައިބޮޑަށް ޢާންމުވުމުންވެސް އިބިލީސް ހިތްހަމައެއް ނުޖެހުނެވެ. އެއީ އެތަކެތި ބޭނުންކުރުމަކީ ޙަރާމްކަމަކަށްވާތީ އާއި އަދި އެތަކެތި ބޭނުންކުރުމުން ލިބޭ ބޮޑު ގެއްލުން އެނގޭތީ އެކަންކަން ވިސްނި ބޭނުންނުކުރާ ބައަކު ތިބުމުންނެވެ.\nއިބިލީހުގެ ވިސްނުމުން ތަޢާރަފްކުރި ގޭމްތަކުގެ ސަބަބުން މަސްތުވަނީ އެއްޗެއް ބޮއިގެން ނުވަތަ ކައިގެނެއް ނޫނެވެ. ފޯނާއި ނުވަތަ އެހެންވެސް ޑިވައިސްއަކާއި ކުޅެލުމުންނެވެ. ދެން މިވީ ގޮތަކީ ﷲ ތަޢާލާ ޙަރާމްކުރެއްވެވުމުންނާއި އަދި އެއިން ލިބޭ ގެއްލުން ވިސްނި ބަނގުރަލާއި މަސްތުވާތަކެތި ބޭނުންނުކުރަން ތިބި މީހުންގެ ތެރެއިން އެތައް ބައިވަރު ބައަކު ގޭމްކުޅުމަށް ދެވިހިފީއެވެ.\nބަނގުރާ ބޮއިގެން ނުވަތަ މަސްތުވާ އެއްޗެއް ބޭނުންކޮށްގެން މަސްތުވާއިރުވެސް މަސްތުވަނީ ތިމާގެ ސިކުނޑިއެވެ. ގޭމްކުުޅުމަށް މަސްތުވުމުންވެސް މަސްތުވަނީ ހަމަ ތިމާގެ އަމިއްލަ ސިކުނޑިއެވެ. ދެކަމުންވެސް އިބިލީހުގެ މަޤްޞަދު އެބަ ޙާޞިލުކުރެވެއެވެ.\nމީސްތަކުންނޭވެ! ގޭގައިހުރިނަމަވެސް މަސައްކަތުގެ މާޙައުލުގައި ހުރިނަމަވެސް ކުރަންހުރި ހުރިހާ މަސައްކަތްތަކެއް ބަހައްޓާފައި ނަމަވެސް ނަމާދުގެ ވަގުތުޖެހުމުން ނަމާދުކުރަން އިސްކަންދޭށެވެ! ގޭމްކުޅުންފަދަ ތިމާ އާއި ﷲ ތައާލާ އާއި ދުރުކުރުވާ ކަންކަމުގައި ވަގުތު ހޭދަކުރަން ބޭނުންވެގެން ނަމާދުކުރުން ލަސްކުރަން ހެޔޮނުވާނެއެވެ.\nދުނިޔޭގެ މިއަދުގެ ޙާލަތަށް ބަލައިފިނަމަ މަސްތުވާތަކެތި ބޭނުންކޮށްގެން މަސްތުވާ މީހުންނަށްވުރެ ގިނަވާނީ ގޭމްކުޅުން ފަދަ ކަންކަމުން އެމީހުންގެ ސިކުނޑި މަސްތުކުރުވާ މީހުންނެވެ. ވީމާ މީސްތަކުން މިދަނީ ޝައިޠޯނާގެ މަޅީގައި ޖެހެމުންނެވެ.\nﷲ ތަޢާލާ އާއި މީހާއަށް ދުރުވެވޭކަން އެނގިގެންދާ ސަބަބުތަކުގެ ތެރޭގައި: ނަމާދު ވަގުން ކުރަން ލަސްކުރެވެން ފެށުމާއި ނަމާދުކުރަން ފަރުވާކުޑަކުރެވުމާއި ﷲ ތަޢާލާގެ މަތިން ހަނދުމަކުރުން މަދުވުންހިމެނެއެވެ.\nމިފަދަ ކޮންމެ ޙާލަތެއްގައިވެސް އެކަންކަމުން ސަލާމަތްވުމަށް ގަދައަޅައި މަސައްކަތްކުރަންވާނެއެވެ. އެފަދަ ކޮންމެ ޙާލަތެއް މެދުވެރިވިނަމަވެސް އޮތީ ޝައިޠޯނާގެ ކިބައިން ސަލާމަތްކުރައްވަވައި ދެއްވެވުން އެދި ދުޢާކުރުމެވެ.\nމިދުޢާއަކީ އަލްމުއްމިނޫން ސުރަތުގެ 97 ވަނަ އާޔަތާއި 98 ވަނަ އާޔަތުގައި ﷲ ތަޢާލާ ވަޙީކުރައްވަވާފައިވާ ދުޢާއެވެ.


Alia akee Karange "puppet" eh: Kangana\nއާލިއާ އަކީ ކަރަންގެ "ޕަޕެޓެެއް": ކަންގަނާ\nމި ފިލްމާ ގުޅިގެން ކަންގަނާ އާއި އާލިއާ ދެމެދު ބަހުގެ ހަމަލާތަކެއްވެސް ދިޔަ --\nފިލްމު "މަނީކަރްނިކާ: ދަ ކުއީން އޮފް ޖާންސީ ނެރުމުގެ ކުރިންވެސް މި ފިލްމަށް ދިޔައީ އެކި ގޮތް ގޮތުން ތަފާތު ފާޑުކިޔުންތައް އަމާޒުވަމުންނެވެ. މައްސަލަތައް ފެންމަތިވީ ކަންގަނާއާއެކު ފިލްމުގެ ޑައިރެކްޝަނުގައި މަސައްކަތް ކުރި ކްރިޝް މި ފިލްމު ދޫކޮށް ދިޔަ ހިސާބުންނެވެ. އަދި ފިލްމުގައި މުހިއްމު ރޯލަކުން ފެންނާނެ ކަމަށް އުއްމީދު ކުރެވުނު ސޯނޫ ސޫދު ވެސް ފިލްމުން ވަކިވުމުން، ފިލްމުގެ ޑައިރެކްޓަރު އަދި ލީޑް ބަތަލާ ކަންގަނާ ރަނާއުޓް އަށް ގިނަ ބަޔަކު ފާޑު ކިޔެވެ.\nފިލްމު ރިލީޒްކޮށް އެތައް ދުވަސްތަކެއް ވީ ފަހުންވެސް މި ފިލްމުގެ ކޯޅުންގަނޑު އަދިވެސް މައިތިރި ނުވެ އެވެ.\nބޮލީވުޑްގެ ނުފޫޒުގަދަ މީހުން ކަންގަނާ އާއެއްކޮޅަށް ވާހަކަ ނުދައްކާތީ އެ މީހުންނާ ދޭތެރޭ ހިތްހަމަ ނުޖެހި ހުރި ކަަންގަނާ އެންމެ ފަހުން ބަހުގެ ހަމަލާ ދިނީ ބަތަލާ އާލިއާ ބަޓް އަށެވެ. ކަންގަނާ ބުނި ގޮތުގައި އާލިއާ ބަޓް އަކީ ކަރަންޖޯހަރު ގެންގުޅޭ ޕަޕެޓެކެވެ.\n"އަހަރެން ދެކޭ ގޮތުގައި އަންހެނުން ބާރުވެރި ކުރުވުމާއި ގައުމިއްޔަތު ދައްކުވައިދޭ ފިލްމު ތަކާ ދެކޮޅަށް ތެދުވަން ޖެހޭނެ. މި ކަހަލަ ފިލްމަކާ ބެހޭ ގޮތުން ސުވާލު ކުރުމުން އަމިއްލަ ބަސް ނުބުނެ ކަރަން ޖޯހަރުގެ "ޕަޕެޓަކަށް" ވުމަކީ ކާމިޔާބު ވުމެއް ނޫން" ބޮލީވުޑްގެ ނޫސް ޕިންކް ވިލާ އަށް ދިން އިންޓަވިއުގައި ކަންގަނާ ބުންޏެވެ.\nއެ އިންޓަވިއުގައި ކަންގަނާ އިތުރަށް ބުނީ އާލިއާ އަކީ އަންހެނަކަށް ވެ ހުރެ، އަންހެނެއްގެ ދިފާއުގައި ވާހަކަ ނުދެއްކުމަކީ ދެރަ ކަމެއް ކަމަށެވެ. އަދި، އޭނާ (އާލިއާ) އަށް ކާމިޔާބަކީ ފައިސާ ކަމަށް ވަންޏާ އޭނާގެ ކާމިޔާބަކީ އެއްވެސް އަގެއް ހުރި އެއްޗެއް ނޫން ކަމެވެ.\nކަންގަނާގެ ވާހަކަތަކާ ގުޅިގެން އާލިއާ ބުނީ ކަންގަނާ އޭނާ ދެކެ ރުޅި އައިސްގެން ހުންނާނެ ކަމަށް ގަބޫލު ނުކުރާ ކަމަށާއި ދުވަހަކުވެސް ކަންގަނާ ދެރަކޮށް ހިތުގައި ޖައްސަން އެއްވެސް ކަމެއް ނުކުރާ ކަމަށެވެ. އަދި ކަމެއް ކުރެވިފައިވާ ނަމަ އެކަމަކަށް އަމިއްލަ އަށް މާފަށް އެދޭނެ ކަމަށެވެ.